Volkswagen sænker prisen på ID.7

Volkswagen Danmark har valgt at sænke prisen på “den elektriske Passat” allerede inden den kommer til landet. Prisen på ID.7 Pro indstigningsmodellen sættes ned med 30.000 kroner, så den nu kan bestilles for 449.995 kroner.

Der kommer, i første omgang, kun en enkelt batterivariant af ID.7, men tre forskellige udstyrsvarianter. Det vil sige, at alle ID.7’ere har 82 kWh batteri, 286 heste i stalden og en WLTP-rækkevidde på mellem 607 og 618 kilometer, alt efter udstyrsniveau.

Indstigningsmodellen ID.7 Pro er forholdsvis veludstyret. Head-up-display er standard, ligesom det nye infotainmentsystem, der er flyttet i en 15-tommer stor skærm. Interiøret tempereres af et nyt to-zoners klimaanlæg med adaptive ventilationsdysere, og på listen over standardudstyr finder du også nøglefri betjening, adaptiv fartpilot med Stop/Go, Blind Spot sensor og Lane Assist. ID.7 Pro kører på 19-tommer alufælge.

Volkswagen har ikke ændret prisen på ID.7 varianterne. Pro Life koster 549.895 kroner, mens Pro Max står til 584.995 kroner.

VOLKSWAGEN ID.7 | PRO | PRO 75 YEARS ED. | PRO 75 MAX
Pris | 449.995 kr. | 549.995 kr. | 584.995 kr.
Rækkevidde | 618 km | 614 km | 607 km
Batteri (netto/brutto) | 77/82 kWh | 77/82 kWh | 77/82 kWh
Motor | 286 hk | 286 hk | 286 hk
Ladeeffekt (AC/DC) | 11 / 175 kW | 11 / 175 kW | 11 / 175 kW

(Priserne er hentet den 28. november 2023).

ID.7 er netop blevet kåret som Årets Businessbil 2024. Som firmabil har den et beskatningsgrundlag fra 419.995 kroner.

Bilen imponerede voldsomt, da vi var til prøvekørsel på den tidligere i november. Se vidoen fra den tur herunder.

Volkswagen sænker prisen på ID.7